n_a
Language: Swahili | Genre: Creative_writing

Hapo zamani palikuwa na mvulana mtanashati' aliyejulikana kama
  Boramimi. Mvulana huyo alikuwa maskini hohehahe alikuwa hana hanani,
  maskini bin fukara. kazi yake ilikuwa kwenda kuomba omba ndiyo apate
  chakula. Alikuwa akipata mengi hafikirii mtu yeyote alikuwa ni yeye tu
  na tumbo lake. Siku moja alikuwa akiomba, msichana mmoja akapita na
  gari lake lilikuwa rembo na safi. Alitambulika kama Hauba. Msichana
  huyo alipendwa na wavulana wengi mtaa alikoishi. Alimchukua mvulana
  huyo na kumpeleka kwake, kwani alimhurumia mvulana kwa kuwa alikuwa
  amechafuka. Msichana huyo bila kujua anamsaidia mvulana anayejifikiria
  tu. Msichana huyo alimkaribisha kwa mikono miwili

  Kwa kweli msichana huyo alikuwa amempenda mvulana huyo. Haiba
  alipokuwa akienda kazi alimwachia Boramimi kila kitu alichohitaji.
  Haiba alimjua Boramimi kama Bwana Hekima. Boramimi alimdanganya Haiba
  jina lake kwa sababu alidhani akimuambia Haiba ukweli kuwa yeye ni
  nani, Haiba hatamsaidia, katika akili yake Haiba alijua kuwa Boramimi
  ni mvulana mzuri sana aliye na nidhamu. Mapenzi yao yaliendelea kukua
  lakini lilikuwa mapenzi ya mmoja tu Boramimi hakuwa anampenda Haiba.
  Haiba alifanya kila kitu kumpendeza Boramimi. Boramimi hakuona hiyo
  aliendelea kumchezea Haiba akimdanganya. Haiba alitumia pesa zake
  kumhudumia Boramimi hakujifikiria. Siku moja Haiba alikuja nyumbani na
  kupata kila kitu katika nyumba kimeenda na Boramimi hayuko nyumbani.

  Hakuwepo na la kufanya wala la kusema alibaki mdomo wazi. Alijanbu
  kufikiria kwa nini Boramimi alimfanyia mzaha. Wasemavyo wahenga yote
  yang’aayo siyo dhahabu. Haiba alizunguka mtaani akitafuta Bwana Hekima
  lakini hakuna aliyemjua. Watu walijua tu Boramimi. Fedha zake zote
  alitumikia kwa Boramimi. Alimuamini sana Boramimi na kumpa pini ya
  benki. Naye Boramimi hakuchelewa, alitoa kila kitu kwenye benki. Haiba
  alibaki hana chochote. Alichobaki nacho ni nguo aliyovalia peke yake.
  Haiba alibakia bila kitu chochote naye Boramimi akifurahia na kutumia
  mali ya Haiba. Kupitia hadithi hii hapo ndipo nilipogundua kuwa cha
  mlevi huliwa na mgema.